चंडीगढ़। सूखती सूखना को पानी से लबालब करने के लिए प्रशासन केवल मानसून के भरोसे बैठा है। वैकल्पिक उपाय खोजे नहीं जा रहे हैं और जो सामने हैं, उन्हें भी नजरअंदाज किया जा रहा है। एशियन रोइंग चैंपियनशिप की वजह से सुखना तक पानी पहुंचाने के लिए 1993 में भाखड़ा चैनल से एक पाइपलाइन बिछाई गई थी। इसकी मदद से ही चैंपियनशिप करवाने लायक पानी सुखना में हो सका था। अब इस लाइन से पानी की बजाय मिट्टी और गाद निकल रही है।